Faggruppens leder ønsket velkommen til møtet i VKMs faggruppe for tilsetningsstoffer, aroma, matemballasje og kosmetikk (Faggruppe 4). Medlemmene fikk muntlig forespørsel om habilitet, ingen hadde noe å melde.
Faggruppeleder refererte fra møtet. Referat fra dette møtet sendes ut så snart det er klart. Saker som ble behandlet:
Det ble orientert om at VKM har fått miljøoppdragene på permanent basis. Miljødirektoratets evaluering av VKM ble presentert. Synergieffekter i VKM og for oppdragsgiverne ble diskutert. Det ble orientert om VKMs oppdaterte forfatterskapskriterier og status for VKMs rapporter i Cristin Det ble gitt en presentasjon av hva bærekraftige kostholdsråd er og hva som skjer på dette området nasjonalt og internasjonalt.
Vitenskapskomiteen oppnevnes for en 4-års periode. Sittende komite er oppnevnt for perioden 2014-2018. Det skal arbeides med å få ut informasjon til aktuelle fagmiljøer i januar og februar. Alle ble oppfordret til å spre denne informasjonen, og til å sende søknad selv. Det ble orientert om VKMs oppdaterte forfatterskapskriterier (ligger ) og status for VKMs rapporter i Cristin.
Faggruppen arbeider med tre prosjekter Fareidentifisering og farekarakterisering av aromastoffet glycyrrhizinsyre Risikovurdering av BHT Nytte-risikovurdering av solkrem Fareidentifisering og farekarakterisering av aromastoffet glycyrrhizinsyre Utkastet til vurdering ble gjennomgått og diskutert. Beslutning Utkastet revideres ut i fra innspillene, og det ferdigstilles så i forkant av neste møte i faggruppen. Deretter sendes det til refereer for innspill. Vurderingen planlegges publisert første del av mai 2018. Risikovurdering av BHT Utkastet til protokoll ble gjennomgått. Beslutning Protokollen revideres etter innspillene, og et fullstendig utkast er klart til behandling på neste møte i faggruppen. Faggruppen foreslår at protokollen publiseres straks den er godkjent.
Nytte-risikovurdering av solkrem – utarbeidelse av en protokoll Det var hovedsakelig to punkter som ble diskutert på dette møtet. Det ene var struktur/oppsett i protokollen, det andre var den åpne høringen av protokollen. Beslutning Protokollen revideres ut ifra innspillene og en fullstendig protokoll er klar til gjennomgang på neste møte i faggruppen. Når det gjelder høringen så jobber sekretariatet videre med å planlegge denne prosessen, og så jobbes det videre med denne saken på neste møte i faggruppen.
Dette punktet gikk ut.
Doodle for to møter før sommeren sendes ut.